CELEX: C2007/297/36
Language: fi
Date: 2007-12-08 00:00:00
Title: Asia C-428/07: Ennakkoratkaisupyyntö, jonka High Court of Justice (England and Wales), Queen's Bench Division, Administrative Court on esittänyt 14.9.2007 — The Queen, Mark Horvathin hakemuksesta, v. Secretary of State for Environment, Food and Rural Affairs

8.12.2007   
            
            
               FI
            
            
               Euroopan unionin virallinen lehti
            
            
               C 297/22
            
         Ennakkoratkaisupyyntö, jonka High Court of Justice (England and Wales), Queen's Bench Division, Administrative Court on esittänyt 14.9.2007 — The Queen, Mark Horvathin hakemuksesta, v. Secretary of State for Environment, Food and Rural Affairs
   (Asia C-428/07)
   (2007/C 297/36)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (England and Wales), Queen's Bench Division, Administrative Court
   Pääasian asianosaiset
   
      Kantaja: Mark Horvath
   
      Vastaaja: Secretary of State for Environment, Food and Rural Affairs
   Ennakkoratkaisukysymykset
   
               1.
            
            
               Kun jäsenvaltiossa on käytössä hajautettu hallintojärjestelmä, jossa valtion keskusviranomaisille on varattu valta toimia koko jäsenvaltion alueen osalta sen varmistamiseksi, että jäsenvaltion yhteisön oikeuden mukaisia velvoitteita noudatetaan, ja kun kysymyksessä on yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta annettu neuvoston asetus (EY) N:o 1782/2003 (1) (EUVL L 270) (neuvoston asetus):
               
                           a)
                        
                        
                           Voiko jäsenvaltio sisällyttää näkyvien yleisten kulkuväylien kunnossapitoa koskevia vaatimuksia niihin hyvän maatalouden ja ympäristön vaatimuksiin, joita se asettaa neuvoston asetuksen 1782/2003 5 artiklan ja liitteen IV mukaisesti?
                        
                     
                           b)
                        
                        
                           Voiko siitä, että jäsenvaltion sisäisten valtiosääntöön perustuvien järjestelyjen mukaan hajautetun hallinnon eri viranomaisilla on lainsäädäntövalta jäsenvaltion eri osiin nähden, aiheutua kiellettyä syrjintää sen vuoksi, että jäsenvaltion eri osissa neuvoston direktiivin 5 artiklassa ja liitteessä IV tarkoitetuille hyvän maatalouden ja ympäristön vaatimukselle asetetaan eri vaatimustaso?
                        
                     
         
      (1)  EUVL L 270, s. 1